Zhantas/Cleaned-Kyrgyz_Wikipedia huggingface dataset:
Кокустуктан улам талкалануу тобокели (мүлктүн)

Кокустуктан улам талкалануу тобокели (мүлктүн) – милдеттенме алган тараптардан көз карандысыз (күтүүсүз окуя, жеңгис күч) мүлктүн талкалануу же бүлүнүүсүнө байланыштуу мүмкүн болгон чыгым тартуу тобокели. Жарандык укук боюнча, менчик укугу (ыкчам башкаруу укугу) өткөн маалды аныктоо менен байланышып, менчик ээси тарабынан ажыратылган буюмдун (чыгымдын) кокустуктан улам талкаланышынын (бүлүнүшүнүн) жагымсыз кесепетинин кимге жүктөлө тургандыгына барып такала тургандыгы жөнүндөгү маселени чечүү. Эгер келишимде башкача каралбаса, менчик укугунун пайда болушу менен бирге эле, К. у. т. т. сатып алуучуга өтөт. Ошондон улам, жалпы эреже боюнча буюмдун талкаланышына же бүлүнүшүнө байланыштуу чыгымды анын ээси көтөрөт, бирок тараптар өз келишиминде башкача тартипти белгилеши мүмкүн, м.: К. у. т. т. анын наркы төлөнгөндөн тартып сатып алуучуга өтөт. Бирок, эгерде ажыратуучу кабыл алуунун мөөнөтүн узартып жиберсе, ал мөөнөтүн узарткан тарап катары К. у. т. т-н тартат. Аткаруу келишими жөнүндө эрежелерде аткаруучунун тобокелдик принциби белгиленген. Ушуга ылайык, тараптарга тийешеси жок кокустуктан улам жалданып аткаруу иши токтоп калса же ишти бүткөрүүгө мүмкүнчүлүк болбосо, аткаруучу сыйакы берүүнү, чыгым ордун толтурууну тапшырык ээсинен талап кыла албайт, ал эми тапшырылган иш кокусунан начарлап калса же кармалып калса, ал тапшырык ээсинин тарткан чыгымын төлөп берүүгө тийиш.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кол коюу барагы

Кол коюу барагы – депутаттыкка (же башка шайлануучу кызматка) талапкерди көрсөтүүнү, же болбосо шайлоо бирикмесинин, шайлоо блогунун талапкерлеринин тизмесин колдоого кол чогултууга арналган барак. К. к. б. Борбордук шайлоо комиссиясы белгилеген өзгөчө таризде даярдалат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Коларак тартуу

Коларак тартуу – СССР административдик мыйзамдары боюнча, үй шартында күчтүү спирт ичимдиктерин даярдоо, сактоо же коларагын тартуу жабдууларын сактоо жүрүмүн камтый турган административдик укук бузуу. Этил спирти бар баардык суюктуктарды тартуу жолу менен же тутумунда 18 пайыздан ашык көмүртектүү чийки заттан үй шартында колдон жасоо ыкмасы аркылуу даярдалган ичимдиктер үй шартында даярдалган күчтүү спирт ичимдиктерине кирет. КР административдик мыйзамдарында мындай укук бузуу каралган эмес.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Колдогу товар

Колдогу товар – токтоосуз же белгиленген мөөнөттө шашылыш (бүтүм объектиси болуп саналган товарлардан айырмаланып) берүүгө мүмкүн болгон иш жүзүндө бар товар.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Колдон чыгарылган пайда

Колдон чыгарылган пайда – төмөнкү жагдайлардан улам жак тарабынан алынбай калган киреше же башка жыргалчылыктар: милдеттенмени аткарбай коюу менен анын укугун бузгандыктан; ага зыян келтирүүдөн. КР жарандык мыйзамдарында К. ч. п. адатта алынбай калган киреше болуп саналып, чыгымдын ажырагыс бөлүгү катары ордун толтуруп берүүгө жатат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Колдонуудагы эрежелер

Колдонуудагы эрежелер – туруктуу иштеп турган бейтарап соттун эрежелери, жоболору, регламенттери жана башка документтери.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Колдонуунун кепилдик мөөнөтү

Колдонуунун кепилдик мөөнөтү – даярдап чыгаруучу пайдалануу эрежелерин так сактаганда гана, колдонулган буюмдун сапаты туруктуу боло тургандыгы тууралуу керектөөчүгө берилген кепилдигинин мезгил аралыгы. Кепилдик иштем К. к. м-нүн бир түрү болуп эсептелет, бирок ал башка бирдиктер менен өлчөнөт (м.: автоунаа каражаттарынын жүргөн чакырымы боюнча).
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Колжазма

Колжазма – криминалчылыкта текстти жазууда колдун кыймылы калтыруучу из; бул изди (ойдогудай шарттарда) өзүнүн өзгөчөлүгүнөн улам башкалар менен алмаштыруу мүмкүн эмес жана салыштырмалуутуруктуу болот, ошондуктан белгилүү бир К. үлгүлөрүнүн дайындуу бир адамга таандык экенин айкындоого болот. Цифралардан куралган жазуу материалдары да «К.» түшүнүгү менен камтылат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Колкоюу

Колкоюу – 1) келишим түзүүнүн бир баскычы; 2) эларалык келишим андан ары ратификациялоого же бекитүүгө жатпаган учурда да КРдин ушул келишимдер ал үчүн милдеттүү экенине макулдугун билдирүү ыкмасы.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Коллегия (акылдаштар)

Коллегия (акылдаштар) (лат. collegium ) – 1) жетекчилик, кеңешчилик же тескөө органдарын түзө турган адамдар тобу (м.: министрлик, сот К-сы) (кара:Коллегиялуулук); 2) бирдей кесиптеш адамдардын ыктыярдуу бирикмеси (адвокаттар К-сы); 3) Орусиянын XVIII кылымдагы жогорку өкмөт мекемесинин аталышы.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Коллегиялуулук (акылдаштык)

Коллегиялуулук (акылдаштык) – арбири белгилүү бир ишкердүүлүк чөйрөсү үчүн жеке жоопкерчилик тартуучу, ыйгарым укуктуу адамдардын тобу (коллегия) аркылуу жетекчилик жүргүзүлүүчү башкаруу принциби.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Коллекция

Коллекция (лат. collectio – чогултуу) – жалпы социалдык, маданий, эстетикалык же башка максаттарда бириктирилген жана бир бүтүндүктү түзгөн нерселердин (сүрөт чыгармаларынын, тыйындардын, маркалардын ж. б.) жыйындысы. Демейки жарандык урунтта К. көптөгөн нерселерден түзүлсө да, бирдиктүү, бөлүнгүс буюм катары каралат. Ошондуктан, К-га карата бир канча адамдын менчиктөө укугу пайда болгондо (м.: мурастоодо), ал эгер өзүнүн наркын жана маанисин жогото турган болсо, натуралай бөлүштүрүүгө жатпайт; бөлүнүп кетүүчү менчик ээсине анын акчалай наркы берилет.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Коллизиялык байламта

Коллизиялык байламта – ошол укук мамилелерине колдонулушу мүмкүн болгон мыйзамды (укук тутумун) көрсөтүүчү коллизиялык ченемдин курамдык бөлүгү. Баардык К. б-лар байламталардын формулалары же коллизиялык принциби деп аталган бир нече түргө бөлүнөт (м.: адамдын жарандыгынын мыйзамы ( lex patriae ), адамдын жашаган жеринин мыйзамы ( lex domicilii ), буюм жайгашкан жердин мыйзамы ( lex rei sitае ), келишим түзүлүүчү жердин мыйзамы ( lex loсi contractus ), келишимди аткаруучу жердин мыйзамы ( lex loсi solutions ), зыян келтирген жердин мыйзамы ( lex loсi delicti commissi ) ж. б).
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Коллизиялык укук

Коллизиялык укук – аркыл мамлекеттердин («тышкы» К. у.) мыйзамдарынын же бир мамлекеттин ченемдик актыларынын («ички» К. у.) ортосундагы коллизияларды чечүүчү ченемдердин жыйындысы. «Тышкы» К. у. эларалык жеке укуктун курамына кирет. Бир катар өлкөлөрдө (Улуу Британия, АКШ ж. б.) «эларалык жеке укук» түшүнүгү К. у. түшүнүгү менен окшоштурулат. «Ички» К. у. федералдык укуктун жана федерациянын субъектисинин укуктарынын ортосундагы карама-каршылыктар чыгуусу мүмкүн болгон федеративдик мамлекеттерде өзгөчө мааниге ээ болот.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Коллизиялык ченем

Коллизиялык ченем (лат. collisio – кагылышуу) – эларалык мүнөздөгү жарандык, үйбүлөлүк, эмгектик мамилелерге карата кайсы мамлекеттин укуктары колдонулууга тийиш экенин же болбосо мамлекеттик ички юридикалык карама-каршылыктарда (коллизияда) кандай ченемдик укук акты колдонулууга жатарын көрсөтүүчү ченем. К. ч. ошондой эле улуттук жана эларалык укуктун ортосундагы карама-каршылыктарды чечүүнүн принциптерин да аныктоосу ыктымал. Эларалык жеке укукта К. ч. адатта, кандайдыр бир мамлекеттин укугуна көрсөтпөстөн, укукту пайдалануунун принциби аныкталуучу абстрактуу эреже катары калыптандырылат (м.: адамдын жарандык мыйзамы, келишим түзүлгөн жердин мыйзамы, буюм жайгашкан жердин мыйзамы, нике катталган жердин мыйзамы ж. б.).
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Коло вексели

Коло вексели – аны каттоо жана банктан акча алууга, же болбосо жалган кредиторду пайда кылуу максатында кудуретсиздик карыздарын жасалма көбөйтүү үчүн арналган вексель.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Колсалбоо принциби

Колсалбоо принциби – 2 дүйнөлүк согуштун аралыгында түзүлгөн эларалык укуктун негизги принциптеринин бири. Бул принциптин негезги арналуу мааниси мамлекеттик көзкарандысыздыктын ажырагыз атрибуту катары ХХ кылымга чейин «согушуу укугун» жойгондугунда, агрессивдүү согуштун укукка каршы келерин тааныгандыгында турат. 1945-жылы БУУнун Уставын кабыл алуу менен К. п. күч колдонбоо принциби болуп калган. Ошентсе да, согуштан кийинки мезгилдеги айрым эл аралык келишимдерде К. с. п. колдонулуп жүрөт.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Командир

Командир – куралдуу күчтөрдө бөлүктөргө, бөлүкчөгө (кемеге), бирикмеге жетекчилик кылуу милдети тагылган кызмат адамы. Бирикмелерди, аскер (күч) түркүмүн, куралдуу күчтөрдүн түрлөрүн (кээбир мамлекеттерде) башкаруучу адамдарды командачы деп аташат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Командировка

Командировка – уюмдун жетекчисинин тескемеси боюнча кызмат тапшырмасын аткаруу үчүн кызматкердин туруктуу иштеген жеринен сырткары барып келүүсү. К-га барып келген, анын ичинде жолдо жүргөн учурдун баарында, ал адамдын жумуш орду (кызмат орду), орточо айлык акысы сакталып турат. Жолдо жүргөн жана К-да болгон арбир күнү үчүн, жөнөгөн жана кайра келген күндөрүнө кошо кызматкерге суткалык төлөнүп берилет. Ошондой эле туракжай жалдоого компенсация берилиши ыктымал. К-га барчу жерине жетүүчү жана кайра келүүчү чыгымдары тийешелүү жолдо жүрүү документтерине ылайык төлөнөт.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Комбатант эместер

Комбатант эместер – эларалык укукта куралдуу күчтөрдүн курамына кирген, негизги милдеттери куралдуу күчтөрдү тейлөө жана аскердик ишмердүүлүгүн камсыз кылуу менен гана чектелген жана куралды өзүн өзү коргоо максаттарында гана колдонууга укуктуу болгон кишилер. Согуш курмандыктарын коргоо жөнүндөгү 1949-жылкы Женева конвенцияларына жана 1977-жылкы ал конвенцияларга Кошумча I протоколго ылайык К. э. медициналык, интенданттык кызматкерлер, аскердик юристтер, кабарчылар, репортерлор, дин кызматчылары кирет. К. э. душмандын түздөнтүз куралдуу чабуулунун объектиси болушу мүмкүн эмес.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Комбатанттар

Комбатанттар (фр. combatant – жоокер) – эларалык укукта каршылашып жаткан тараптардын куралдуу күчтөрүнүн курамына кирүүчү жана согуш аракеттерине түздөнтүз катышуу укугуна ээ болгон адамдар (1949-жылкы Согуш курмандыктарын коргоо жөнүндөгү Женева конвенцияларына Кошумча (1977-ж.) I протоколдун 43-ст., 2-п.). К. жөө аскерлердин, аскер-деңиз жана аскер-аба күчтөрүнүн өздүк курамын; партизандарды, өз ыктыярдуу кошуундардын өздүк курамын, эгер алар согуштук кемелерге кайра жабдылган болсо, деңиз соода кемелеринин жана жарандык авиация учактарынын экипаждарын камтыйт. Эгер согуш салттарын жана мыйзамдарын сакташса жана курал-жарактарды ачык алып жүрүшсө, кандай гана болбосун көтөрүлүшчүлөрдүн жана каршылык көрсөтүүчүлөрдүн убактылуу кошуундары К. катары таанылуулары мүмкүн. Комбатант эместерден айырмаланып К-га карата согуш аракеттеринин учурунда жоготууга чейинки баардык чараларды колдонууга болот. Душман тарапка колго түшүп калган К. (согуш аракеттерине мыйзамсыз катышып жүргөн адамдардан айырмаланып) согуш туткундарынын режиминен пайдаланышат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Коменданттык саат

Коменданттык саат – тартипти сактоо, чалгындоо, кыйратуу жана башка кастык иштерди болтурбоо максаттарында киргизилген, калктуу конуштун жашоочуларына күндүн белгиленген убактысында атайын берилген, ким экендигин күбөлөөчү өткөрмө күбөлүктөрү жана документтери жок көчөлөргө чыгууга тыюу салган өзгөчө чаралар. Өзгөчө кырдаалдардын шарттарында колдонулуучу чаралардын бири.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Комиссионалдык тутум

Комиссионалдык тутум – АКШда жана биркатар башка англосаксондук укук тутумундагы өлкөлөрдө жергиликтүү өзалдынча башкарууну уюштуруу ыкмасы. Мунун маңызы муниципалдык кеңеш шаарды башкаруу үчүн адис-менеджерди жалдап алуусунда турат, ал көп учурларда мэр титулуна ээ болот. Мында мэр анын чиновниги болуп эсептелүү менен анын тапшырмаларын аткарып, муниципалдык кеңешке толук көзкаранды болот.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Комиссиондук аткарымдар

Комиссиондук аткарымдар – белгилүү акысы үчүн кардарлардын тапшыруулары боюнча банктар же ортомчу фирмалар тарабынан аткарылуучу: эсептешүүлөр, кепилдиктер, соода бүтүмдөрү, валюталар, векселдерди жана чектерди инкассирлөө, баалуу кагаздарды сактоого алуу боюнча аткарымдар.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Комиссиондук баа

Комиссиондук баа – комиссиондук соода аркылуу сатылуучу товарлардын баасы.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Комиссиондук соода

Комиссиондук соода – комитенттин тапшыруусу боюнча анын эсебинен комиссионердин өзү өндүргөн буюмдарды өз атынан сатуусу (кара:Комиссия келишими).
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Комиссиондуктар

Комиссиондуктар – кардардын ортомчуга анын тапшыруусу жана кызмат көрсөтүүлөрү боюнча аткарымдарды жүргүзгөндүгү үчүн компенсациялык төлөмү.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Комиссионер

Комиссионер (лат. commissio – тапшырма) – бир тараптын (комитенттин) тапшыруусу боюнча сыйакысына үчүнчү тараптар менен өз атынан, бирок комитенттин кызыкчылыгына, анын эсебинен бүтүм түзүүгө милдеттенген комиссия келишиминин бир тарабы.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Комиссия

Комиссия (лат. commissio – тапшырма) –1) кандайдыр бир белгилүү милдеттерди аткаруу (шайлоо К-сы, эсептөө К-сы, текшерүү К-сы ) же атайын иш-чараларды өткөрүү үчүн (м.: парламенттин палаталарынын макулдашуу К-сы) үчүн түзүлгөн орган; 2) комиссия келишими.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Комиссия келишими

Комиссия келишими – бир тарап (комиссионер) экинчи тараптын (комитенттин) тапшыруусу боюнча акы алуу менен өз атынан, бирок комитенттин эсебинен бир же бир нече иш бүтүрүүгө милдеттенген келишим. К. к. аракеттенүү мөөнөтү белгилүү же мөөнөтсүз, ал аткарылуучу аймакты көрсөтүү менен же көрсөтпөстөн, комиссионердин айрыкча укуктары менен же андайсыз, комиссиянын предмети болгон товарлардын ассортиментине карата шарттары менен же шарттары жок түзүлүшү мүмкүн. КРдын мыйзамдарында К. к-нин айрым түрлөрүнүн өзгөчөлүктөрү белгилениши мүмкүн.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Комитет

Комитет (лат. committo – тапшырам) – 1) кандайдыр бир тармакты жетектөө же атайын иш-чараларды өткөрүү үчүн түзүлгөн мамлекеттик орган; 2) саясий партиялардагы жана коомдук уюмдардагы жамааттык шайлануучу жетекчи орган.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Коммандиттик шериктештик

Коммандиттик шериктештик — шериктештин атынан ишкердикти жүзөгө ашыруучу жана шериктештиктин милдеттенмелери боюнча өзүнүн баардык мүлктөрү менен (толук шериктер) жооп берген катышуучулар менен бир катардагы шериктештик. Шериктештин ишмердигине байланышкан чыгымдуу тобокелчиликтерин өздөрүнүн салымдарынын чектеринде гана тартуучу жана шериктештикти жүзөгө ашырып жаткан ишкердикке катышпаган бир же бир нече катышуучулар (аманатчылар, коммандитисттер) да болушат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Коммерсант

Коммерсант – өнүккөн чет өлкөлөрдүн укуктарында дегеле ишкерди билдирүүчү түшүнүк. М.: АКШнын Жалпыга бирдей соода кодексинин 2-104-статьясына ылайык коммерсант – бул белгилүү товарлар менен аткарымдарды жүргүзүүчү же болбосо өзү алектенген иштер боюнча же бүтүмдүн заты болуп саналган товарлар жана аткарымдар жаатында өзгөчө билимге жана тажрыйбага ээ адам; ошондой билим, тажрыйбага ээ, ортомчулардын (агенттердин, далдалдардын) кызматтарынан пайдалануучу дагы К. катары таанылат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Коммерция

Коммерция (лат. сommercium – соода) – соода-сатык же товарларды жана кызмат көрсөтүүлөрдү сатууга көмөктөшүү боюнча ишмердик.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Коммерция вексели

Коммерция вексели – товарга күрөө катары бериле турган вексель.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Коммерциялаштыруу

Коммерциялаштыруу – мамлекеттик ишкананы менчиктештирүү жолундагы биринчи баскыч; мамлекеттик ишкананы башкаруучу бул баскычта ишкананын иштеринин каржылык натыйжалары үчүн жооп берет, ал эми мамлекет чыгымдарды жабууга дотацияларды берүүнү токтотот.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Коммерциялык акты

Коммерциялык акты – жүктүн, же жанжүктүн жетишпестигин, бузулганын, же жараксыздыгын күбөлөгөн, алардын барган жеринде түзүлгөн документ (кара:Жүк ташып жеткирүү келишими). К. а. жүктү алуучуга тарткан чыгымдарын төлөөгө доомат коюуга негиз катары кызмат кылат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Коммерциялык банк

Коммерциялык банк – өнөржай менен сооданы кыска мөөнөттүү кредиттөөгө, ошондой эле жеке кардарларга банктык тейлөө кызматынын ар кандай түрлөрүн көрсөтүүгө (күндөлүк эсеп иштерин жүргүзүү, коммерциялык, керектөө, ипотекалык карыз ж. б.) адистешкен банк. «К. б.» тарыхый аталгысы банк иши жаңы өнүгө баштаган мезгилде эле, башкача айтканда, банктар көбүнчө соода-сатык, товар алмашуу жана төлөм иштерин тейлей баштаганда эле пайда болгон.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр